Пенчо Славейков
По главната улица

chitanka.info

По главната улица[0]

Разхвърлени са камъни, чакъл

и пръст — шосират улицата пак…

И всяко лято гледам аз все туй —

изрътен път, чакъл и камънак!

И шум и врява… Лани пак бе тъй —

работници и пясък и чакъл…

Ще се оправи — щом начакълят

на кметството изрътений акъл!

[0] В. „Пряпорец“, 25 август 1910 г. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.